**HOTĂRÂRE**

pentru aprobarea Notei de fundamentare privind necesitatea și oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”

În temeiul [art.108](https://lege5.ro/App/Document/gq4deojv/constitutia-romaniei-republicata-in-2003?pid=43226719&d=2021-10-28#p-43226719) din Constituția României, republicată, și al art. 42 alin. (1) lit. a) din Legea nr. 500/2002 privind finanțele publice, cu modificările și completările ulterioare,

**Guvernul României** adoptă prezenta hotărâre.

**Art. 1.** - Se aprobă Nota de fundamentare privind necesitatea și oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”, prevăzută în anexa care face parte integrantă din prezenta hotărâre.

**Art. 2.** - Finanțarea proiectului de investiții prevăzut la art.1 se realizează din sumele aferente componentei de împrumut a Planului Național de Redresare și Reziliență, Componenta 4 – Transport sustenabil, Reforma R1 - Transport sustenabil, decarbonizare și siguranță rutieră / Investiția I.3 - Dezvoltarea infrastructurii rutiere sustenabile pe rețeaua TEN-T, taxarea rutieră, managementul traficului și siguranța rutieră şi de la bugetul de stat, prin bugetul Ministerului Transporturilor și Infrastructurii, în limita sumelor aprobate anual cu această destinație, conform programelor de investiții publice aprobate conform legii.

**Art. 3.** - Ministerul Transporturilor și Infrastructurii, prin Compania Națională de Administrare a Infrastructurii Rutiere S.A., răspunde de modul de utilizare a sumei prevăzute în anexă, în conformitate cu prevederile legale în vigoare.

**PRIM-MINISTRU INTERIMAR**

**Marian-Cătălin PREDOIU**